**Technická špecifikácia:**

Nástupné ostrovčeky zostanú v pôvodnej polohe a v pôvodných rozmeroch.

Nástupište smer Karlova Ves bude od komunikácie oddelené novým betónovým cestným obrubníkom. Výška betónového obrubníka nad komunikáciou bude 150 mm.

Na oboch nástupištiach sa vymení zábradlie:

bude osadené oceľové zábradlie. Tvar a dĺžky zábradlia je zrejmý z prílohy.

 Výška zábradlia 1,10 m; dĺžka jedného panelu 0,940 m s 0,06 m veľkou medzerou.

Zábradlie bude ukotvené do betónového základového pásu z cementového betónu STN EN 206-1-C30/37-XD3, XF4 (AK)-Cl 04-Dmax 22 s metličkovou povrchovou úpravou Šírka základového pásu je 300mm; niveleta je v úrovni betónovej dlažby. Zábradlia budú z oceľových L profilov 60x60x5 mm. Výplň je tvorená tromi kruhovými profilmi rozmeru 28x3mm. Povrchová úprava zábradlia bude tvorená pozinkovaním a finálnym práškovým lakom. Farba zábradlia bude antracitová RAL 7016. Kotvenie k betónovému pruhu.

Povrch nástupišťa je zo zámkovej betónovej dlažby HAKA sivej farby. Pre osadenia zábradlí sa z nástupíšť rozoberie (odstráni) pás dlažby v šírke 0,80 m. Dlažba je v zachovalom stave a je možné jej opätovné použitie. Po osadení zábradlia sa zvyšné plochy zadláždia.

Súčasťou opravy nástupíšť je predláždenie plochy poškodeného krytu električkovej trate od výhybiek po koniec nástupíšť. Bude použitá jestvujúca zámková dlažba.